CELEX: 62012CN0401
Language: sk
Date: 2012-09-03 00:00:00
Title: Vec C-401/12 P: Odvolanie podané 3. septembra 2012 : Rada Európskej únie proti rozsudku Všeobecného súdu (siedma komora) zo 14. júna 2012 vo veci T-396/09, Vereniging Milieudefensie, Stichting Stop Luchtverontreiniging Utrecht/Komisia

12.1.2013   
            
            
               SK
            
            
               Úradný vestník Európskej únie
            
            
               C 9/25
            
         Odvolanie podané 3. septembra 2012: Rada Európskej únie proti rozsudku Všeobecného súdu (siedma komora) zo 14. júna 2012 vo veci T-396/09, Vereniging Milieudefensie, Stichting Stop Luchtverontreiniging Utrecht/Komisia
   (Vec C-401/12 P)
   2013/C 9/42
   Jazyk konania: holandčina
   
      Účastníci konania
   
   
      Odvolateľka: Rada Európskej únie (v zastúpení: M. Moore a K. Michoel, splnomocnení zástupcovia)
   
      Ďalší účastníci konania: Vereniging Milieudefensie, Stichting Stop Luchtverontreiniging Utrecht, Európska komisia, Holandské kráľovstvo, Európsky parlament
   
      Návrhy odvolateľky
   
   Odvolateľka navrhuje, aby Súdny dvor
   
               —
            
            
               zrušil rozsudok Všeobecného súdu zo 14. júna 2012 vo veci T-396/09,
            
         
               —
            
            
               v celom rozsahu zamietol žalobu žalobkýň v prvostupňovom konaní,
            
         
               —
            
            
               spoločne a nerozdielne zaviazal žalobkyne v prvostupňovom konaní na náhradu trov konania, ktoré vynaložila Rada.
            
         
      Odvolacie dôvody a hlavné tvrdenia
   
   Rada zastáva názor, že v rozsudku vo vyššie uvedenej veci došlo k dvom porušeniam práva. Všeobecný súd nesprávne vyložil a uplatnil judikatúru vo veciach „Nakajima“ (1) a „Fediol“ (2). Z tohto dôvodu Všeobecný súd nesprávne rozhodol, že mohol preskúmať zákonnosť nariadenia (ES) č. 1367/2006 (3) na základe Aarhuského dohovoru (4) o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia.
   Rada ďalej zastáva názor, že spôsob, ktorý si zvolil normotvorca v nariadení č. 1367/2006, je v každom prípade v celom rozsahu v súlade s Aarhuským dohovorom. V tejto súvislosti je výklad článku 9 ods. 3 Aarhuského dohovoru vykonaný Všeobecným súdom nesprávny, pokiaľ ignoruje slobodu konať, ktorú majú zmluvné strany dohovoru.
   Rada preto navrhuje zrušiť rozsudok Všeobecného súdu vo vyššie uvedenej veci a s konečnou platnosťou rozhodnúť v tejto veci tým, že v celom rozsahu zamietne žalobu žalobkýň.
   
      (1)  Rozsudok Súdneho dvora zo 7. mája 1991, Nakajima/Rada (C 69/89, Zb. s. I-2069).
   
      (2)  Rozsudok Súdneho dvora z 22. júna 1989, Fediol/Komisia (70/87, Zb. s. 1781).
   
      (3)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).
   
      (4)  Aarhuský dohovor z 25. júna 1998 o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia, schválený rozhodnutím Rady 2005/370/ES zo 17. februára 2005 (Ú. v. EÚ L 124, s. 1).